Han repræsenterede Rusland ved Eurovision Song Contest i 1995 med sin sang "Kolybelnaya dlya vulkana", der blot formåede at høste en 17. plads. Der var stor skuffelse i Rusland over, at deres største stjerne ikke klarede sig bedre. Han er vendt tilbage til Eurovision Song Contest senere, som sangskriver med stor succes. For Hviderusland skrev han i 2007, "Work Your Magic" til Dmitry Koldun, som gav Hviderusland deres første finaleplads nogensinde, og en 6. plads i finalen, ud af 24 lande. For Ukraine skrev han i 2008, "Shady Lady" til Ani Lorak, som endte på en 2. plads. I 2010 skrev han sangen "White Nights" til Dima Bilan, som skulle have deltaget i den lokale russiske grand prix-finale, men af uvisse grunde blev sangen trukket tilbage fra det endelige felt. For Moldova skrev han sammen med Dimitris Kontopoulos i 2021 sangen "Sugar" til sangeren Natalia Gordienko. Denne gang fik Moldova en 13. plads.